Blankbrusta numido

La Blankbrusta numido aŭ Blankabrusta numido (Agelastes meleagrides) estas birdospecio de la familio de Numidedoj, kiu loĝas en Afriko.

Ne estas agnoskitaj subspecioj.Clements, J. F. 2007. The Clements Checklist of Birds of the World, 6th Edition. Cornell University Press. Elŝutita el Cornell Lab of Ornithology 

Temas pri mezgranda, ĝis 45 al 50 cm longa, surterema birdo de la familio de Numidedoj. Ĝi havas nigran plumaron kun malgranda, nuda (senpluma) ruĝa kapo, blanka brusto (kiu nomigas la specion), longa nigra vosto, verdecbruna beko kaj grizecaj piedoj. Ĝi havas kroman spronon, kiel fazanoj. Ambaŭ seksoj estas similaj, kvankam la ino estas iome pli malgranda ol la masklo. Tiu specio estas iom diferenca ol aliaj numidoj, ĉar ĝi aspektas pli kiel meleagro, kio estas tialo de la latina scienca nomo.

Tiu afrotropisa specio distribuiĝas en subtropikaj ĝangaloj de Okcidenta Afriko el Eburbordo, Ganao, Gvineo, Liberio kaj Sieraleono. La dieto konsistas precipe el semoj, beroj, termitoj kaj malgrandaj animaloj.

Pro pliiĝanta habitatoperdo kaj ĉasado en kelkaj areoj, la Blankbrusta numido estis pritaksita kiel Vundebla ĉe la IUCN Ruĝa Listo.

 Referencoj 

 Eksteraj ligiloj 

 BirdLife Species Factsheet 

Kategorio:Fazanedoj
Kategorio:Kokoformaj
Kategorio:Afrotropisa faŭno
Kategorio:Birdoj de Afriko